ג'יליאן שוורץ

ג'יליאן שוורץ (באנגלית: Jillian Schwartz; נולדה ב-19 בספטמבר 1979) היא אתלטית אמריקאית-ישראלית, אלופה ושיאנית ישראל בקפיצה במוט. ייצגה את ארצות הברית ב-4 אליפויות עולם (פריז 2003, הלסינקי 2005, אוסאקה 2007 וברלין 2009) ובאולימפיאדה (אתונה 2004) ואת ישראל ייצגה באליפות עולם (טגו 2011), באליפות עולם באולם (איסטנבול 2012), ובאולימפיאדה (לונדון 2012).

ביוגרפיה 
שוורץ נולדה באוונסטון אילינוי וגדלה בלייק פורסט, אילינוי שבארצות הברית. כבר בהיותה תלמידת תיכון, היא רצתה להתאמן בקפיצה במוט, אך מאחר שנערות לא הורשו לקפוץ במוט באילינוי עד שנת 1997 היא עברה לארקנסו על מנת להתאמן בענף זה. היא למדה באוניברסיטת דיוק. בשנת 2000 היא זכתה במדליית ארד באליפות המכללות (NCAA) בקפיצה במוט ובשנת 2001 קבעה את שיא האוניברסיטאות בקפיצה במוט, 4.32 מטר באצטדיון ו-4.10 באולם וזכתה במדליית כסף ב-NCAA. משנת 2010 היא קיבלה אזרחות ישראלית ומאז החלה לייצג את ישראל בתחרויות בינלאומיות באתלטיקה.

נציגת ארצות הברית
באליפות העולם באתלטיקה שנערכה בפריז, צרפת בשנת 2003 סיימה שוורץ במקום 20 בקפיצה במוט בתוצאה של 4.15 מטר. באליפות העולם באתלטיקה באולם שנערכה בבודפשט, הונגריה במרץ 2004 היא הגיעה להישג הגדול ביותר בקריירה שלה עד כה (2012) כשסיימה במקום רביעי בתוצאה של 4.60 מטר.

באולימפיאדת אתונה (2004) סיימה שוורץ במקום 17 בקפיצה במוט בתוצאה של 4.30 מטר.

באליפות העולם באתלטיקה שנערכה בהלסינקי, פינלנד בשנת 2005 סיימה שוורץ במקום 11 בקפיצה במוט בתוצאה של 4.20 מטר, בשלב המוקדמות היא קבעה תוצאה של 4.45 מטר ועלתה לשלב הגמר מהמקום השני. באליפות העולם באתלטיקה שנערכה באוסקה, יפן בשנת 2007 היא סיימה במקום 15 בתוצאה של 4.50 מטר. במבחנים האמריקאים לאולימפיאדת בייג'ינג (2008) היא סיימה במקום הרביעי ולא הצליחה להיכלל בנבחרת האמריקאית, מאחר שרק שלוש האתלטיות הראשונות יכולות להשתתף במשחקים האולימפיים מטעם הנבחרת. היא השתתפה באליפות העולם באתלטיקה שנערכה בברלין, גרמניה בשנת 2009 למרות שדורגה שוב במקום רביעי במבחנים האמריקאים מאחר שג'ן סטוצ'ינסקי, אלופת ארצות הברית פרשה בעקבות פציעה. באליפות עצמה היא סיימה במקום 14 בתוצאה של 4.50 מטר.

נציגת ישראל
באליפות העולם באתלטיקה שנערכה בטגו, קוריאה הדרומית בשנת 2011 כספורטאית ישראלית סיימה שוורץ במקום ה-25 בקפיצה במוט, בתוצאה של 4.25 מטרים. 

בסוף ינואר 2012 קבעה שוורץ באליפות ארצות הברית הפתוחה שנערכה במדיסון סקוור גרדן, ניו יורק תוצאה של 4.52 מטרים ובכך השיגה את המינימום האולימפי, לאולימפיאדת לונדון (2012).

באליפות העולם באתלטיקה באולם שנערכה באיסטנבול, טורקיה בשנת 2012 סיימה שוורץ במקום ה-11 בקפיצה במוט בתוצאה של 4.45 מטרים.

באליפות אירופה באתלטיקה שנערכה בהלסינקי, פינלנד בסוף יוני 2012 היא סיימה במקום ה-11 בקפיצה במוט לאחר שעברה 4.10 מטרים תחת גשם שוטף. בשלב המוקדמות היא קבעה תוצאה של 4.40 מטרים.

באולימפיאדת לונדון (2012) סיימה במקום 18 במוקדמות קפיצה במוט, לאחר שעברה גובה של 4.40 מטר, בקפיצה הראשונה, ולא העפילה לגמר.

שיאים אישיים

אצטדיון
 קפיצה במוט: 4.61 מטר (2006)

אולם
 קפיצה במוט: 4.72 מטר (2008)

קישורים חיצוניים 

 

קופצים במוט אמריקאים
אלופות ישראל בקפיצה במוט
אלופי ישראל בקפיצה במוט
ספורטאיות אולימפיות ישראליות
אתלטיות באולימפיאדת אתונה (2004)
אתלטיות באולימפיאדת לונדון (2012)
משתתפות ישראליות באולימפיאדת לונדון (2012)
אלופות המכביה: אתלטיות
ספורטאי מכבי תל אביב
אתלטיות אולימפיות אמריקאיות
ישראליות ילידות ארצות הברית
ישראלים ילידי ארצות הברית
בוגרות אוניברסיטת דיוק
בוגרי אוניברסיטת דיוק
שיאניות ישראל בקפיצה במוט
ישראליות שנולדו ב-1979
ישראלים שנולדו ב-1979
אמריקאיות שנולדו ב-1979
אמריקאים שנולדו ב-1979